google/wiki40b huggingface dataset:
Barry Town United FC

Istorija

Klubas įkurtas 1912 m. Žaidžia elito divizione.
Bukranijas

Istorija

Bukranijas atsirado paleolite, matriarchato laikotarpiu, manoma, kaip vaisingumo simbolis. Ypač dažnas senovės Rytų šalių ir vidurio Europos neolito, chalkolito, kai kurių archeologinių kultūrų – ir bronzos amžiaus dirbinių puošyboje.
Pasak archeologo D. Kamerono, bukranijas vaizdavo moters gimdą su Falopijaus vamzdeliais. M. Gimbutienės nuomone, bukranijas buvo vienas Atgimimo deivės (retkarčiais ją simbolizavo ant kaukolės taškučiais nupiešti du sujungti trikampiai) simbolių. Dažnai kaukolė derinta su kitais Atgimimo deivės simboliais – bitė, drugys, gėlių žiedai.
Įsigalėjus patriarchatui bukranijas simbolizavo gyvūnų auką dievams. Kai kada kaukolė komponuota su girliandomis ant ragų, nuo helenizmo laikotarpio – su kaspinais apjuostomis augalų, vaisių ir žiedų girliandomis bei įterptais aukos taurių motyvais. Senovės Graikijoje ir Romoje bukranijais puošti aukurai, altoriai, sarkofagai, šventyklų sienos ir frizai. Buvo populiarus renesanso ir klasicizmo architektūros ir dekoratyvinių dirbinių puošyboje.
Barista

Barista (it. barista 'kavos ruošimo meistras') – kavos (paprastai espreso) ruošimo profesionalas, dirbantis kavinėje, bare, restorane, gerai išmanantis kavas ir daugybę jos paruošimo būdų.
Įgudęs barista išmano įvairių modelių espreso kavos aparatus, kuriais gali paruošti įvairiausių skonių gėrimus pagal kliento pageidavimą, nustebinti įdomiais kavos deriniais su įvairiais priedais. Savo profesinėje veikloje barista domisi įvairiais kavos paruošimo būdais, kavos pupelių keliais, kol jos pasiekia galutinį vartotoją per puodelį kavos. Tai ne tik praktika, bet ir nuolatinis mokymasis, nes kavos pasaulio tendencijos greitai kinta, atsiranda naujų paruošimo būdų, naujos įrangos ir paruošimo technikų. Piešimas ant kavos, vadinamasis Latte art, yra vienas iš baristos, įvaldžiusio įvairias piešimo ant pieno putos technikas, darbo rezultatų.
Vyksta baristų pasaulio čempionatai (World Barista Champioship, WBC). Juose dalyvauja ir lietuviai. Organizuojami ir panašūs Lietuvos čempionatai. Lietuva yra tarp sparčiai tobulėjančių valstybių kavos kultūros atžvilgiu, nes vis daugiau žmonių pradeda skirti ir vertinti gerą kavą, auga bendra kavos gėrimo kultūra, organizuojami baristų mokymai.
Paletės keitimas

Paletės keitimas – kompiuterinių žaidimų grafikos kūrime naudojamas metodas, kuriuo nauji objektai kuriami tiesiog pakeičiant senų objektų paletės spalvas. Naudojamas atskirti dviejų žaidėjų veikėjams, įvesti naujus personažus, sukurti lengvai vizualiai identifikuojamą žaidimo daiktų hierarchiją (pvz., retesni daiktai atrodo taip pat, tik yra kitos spalvos), sportiniuose žaidimuose kaip būdas atskirti dvi komandas, ir kitur.
Svarbiausia paletės keitimo atsiradimo priežastis buvo kompiuterio atminties taupymas. Ankstyvais kompiuterinių žaidimų laikais, kuomet pagrindinės laikmenos buvo žaidimo kasetės, atmintis buvo labai brangi ir taupytina. Kadangi šiuo būdu naujiems objektams nereikėdavo kurti naujos grafikos, būdavo sutaupoma ir kompiuterio atminties, ir sumažėdavo darbo prie žaidimo kūrimo. Vienas žymiausių paletės keitimo atvejų buvo ankstyvieji Mortal Kombat serijos žaidimai, dažnai pristatydavę naujus nindzių ar kt. veikėjus, kurie atrodydavo lygiai kaip senesni veikėjai tik kitokių spalvų drabužiais (pvz., Scorpion ir Sub-Zero). Super Mario žaidime antras veikėjas Luigi buvo sukurtas pakeičiant Mario paletę.
Baltoji arbata

Baltoji arbata (kin. 白茶) yra visiškai nefermentuota arbata, auginama Kinijoje, Fudziano provincijoje ir Šri Lankoje.
Balta ji yra ne todėl, kad gėrimo spalva balta, o dėl arbatos lapo apdorojimo ypatybių. Tai yra mažiausiai apdirbta arbata. Jos gamybos technologija susideda tik iš dviejų etapų: vytinimo saulėje ir džiovinimo. Tai viena vertingiausių arbatų. Ji rekomenduojama žmonėms, kurie negali gerti ar tiesiog nemėgsta stiprios arbatos.
Baltai arbatai gaminti atrenkami patys švelniausi lapeliai. Renkami pumpurėliai su dviem pirmaisiais lapeliais, padengtais švelniu pūkeliu. Ji nėra kaip nors apdirbama, išskyrus tai, kad džiovinant vėdinama. Dėl to baltoji arbata išsaugo tik ką nuskinto arbatos lapelio, turinčio didelį kiekį vitaminų ir mineralų, savybes. Arbatoje gausiai išlieka vitamino C, kuris susijungia su taninais, todėl nežūsta net ir užpylus 80 °C vandeniu. Taigi baltoji arbata gali pakeisti salotas ir žalumynus tuo metu, kuomet mitybos racione jų trūksta.
Baltoji arbata turi didelį antioksidantų kiekį, todėl ši arbata tarp antioksidantų užima pirmąsias pozicijas, o jos ekstraktas naudojamas kosmetikoje, gaminant senstančiai odai pagelbėti skirtas priemones.

Arbatos ruošimo būdas

Ruošti ją reikia ne bet kaip. Jei naudosime kietą vandenį, jame ištirpusios druskos su veikliosiomis arbatos medžiagomis sudarys junginius, tad reikia imti minkštą. Ragauti geriausiai užpilant keletą kartų, palaipsniui didinant vandens temperatūrą. Pirmaisiais kartais naudojamas 70 °C, o kitais − 80 °C vanduo. Kuo šviesesnė arbata, tuo lapeliai yra mažiau termiškai apdirbti. Todėl reikia naudoti nekarštą ir geros kokybės vandenį. Gėrimas būna ypač kvapnus, o švelniam skoniui turi daug reikšmės vandens skonis.
Makedonijos futbolo varžybos 2013–2014 m.

Pirmos lygos dalyviai:

Pirmos lygos dalyviai: Skopjės „Vardar",  Skopjės „Rabotnicki", Tetovo „Škendija", Džepčištės „Renova“, Skopjės „Metalurg", Štipo „Bregalnica", Turnovo „Horizont", Bitolos „Pelister", Skopjės „Euromilk Gorno Lisiče", Skopjės „Makedonija GjP", Kičevo „Napredok“, KF Gostivar.
Žemas

Istorija

Gyvenvietė įkurta 1960 m. kaip Embos karinio poligono centras. Tai buvo uždara gyvenvietė, pavadinta kodiniu pavadinimu Emba-5 (Эмба-5). Veikė raketų bandymo kompleksas, vykdyti kariniai mokymai. 1999 m. poligonas panaikintas, Rusijos kariai perkelti į Kapustin Jarą Rusijoje. Kariniai įrenginiai buvo apleisti ir nuniokoti. Miestas pervadintas į Žemą.
Pranciškus Vladislovas Nagurskis

Giminė

Kilęs iš Žemaitijos bajorų, Lietuvos Didžiosios Kunigaikštystės politinių ir visuomenės veikėjų Nagurskių giminės. Tėvas Jonas Nagurskis, broliai Jurgis Nagurskis (m. po 1749 m.) ir Mikalojus Nagurskis (m. po 1728 m.). Su žmona, Mazovijos pastalininko dukterimi Joana Šukštaite, turėjo 8 vaikus, iš kurių pasižymėjo Laurynas ir Jokūbas Ignotas.

Valdos

1718 m. mirus tėvui su broliais susitarė dėl Džiuginėnų dvaro pasidalijimo. 1717 m. iš Kniazevičių įsigijo per karą su švedais nukentėjusius Kurtuvėnus ir pavertė juos svarbiausia giminės rezidencija. Ūkiui atsigaunant po karų sėkmingai plėtė valdas, jam dar gyvam esant Nagurskiai įėjo į turtingiausių Lietuvos dvarininkų dvidešimtuką.

Veikla

Nuo 1703 m. Pavenčių seniūnas, nuo 1711 m. – Mažųjų Dirvėnų netoli Kurtuvėnų tijūnas ir Žemaitijos pilies teisėjas, nuo 1715 m. – Žemaitijos teismo paseniūnis, nuo 1719 m. – Žemaitijos pakamaris.
Būdamas pamaldus aukojo Kėdainių, Dotnuvos, Kražių bažnyčioms ir vienuolynams.
Airidas Mickevičius

Karjera

„Žalgirio“ pagrindinėje ekipoje registruojamas nuo 2017 m.  Tais metais žaidė vienerias oficialias rungtynes A lygoje.
2018 m. savo šanso nesulaukė ir A lygoje nežaidė. Atstovavo „Žalgirio“ dublerių ekipą Pirmoje šalies lygoje.
2019 m. prieš sezoną perėjo į FC Stumbras. Kai šis klubas budo išformuotas, vasarą tapo DFK Dainava klubo vartininku.

Jaunimo rinktinė

Atstovavo U-19 rinktinę. Debiutavo U-21 rinktinėje.
Benediktas Vaina

Biografija

Lietuvos bajorų Vainų giminės atstovas, herbo „Traby“ savininkas. Turėjo brolius: Simoną, Grigalių, Sokalą ir Gabrielių.
Mokėsi Vilniaus akademijoje ir užsienyje. Buvo Vilniaus kustošu ir kanauninku, Lenkijos karaliaus ir Lietuvos didžiojo kunigaikščio Stepono Batoro sekretoriumi, Trakų prepozitu nuo 1576. Nuo 1594 metų Viniaus vyskupijos administratorius, nuo 1600 – Vilniaus vyskupas.
Mukronas

Istorija

Mukronas minimas nuo 1060 metų.
Svingas (seksas)

Svingas (angl. swinging) – sekso forma, kuomet lytiniai santykiai vyksta tarp poros (sutuoktinių ar pastovių partnerių) ir dar bent vieno lytinio partnerio (gali būti irgi pora). Pasireiškia įvairiomis formomis – ekshibicionizmu, vojerizmu, mišriomis sekso formomis ir pan. Siaurąja prasme svingas – seksas apsikeičiant lytiniais partneriais. Šią sekso formą praktikuoja tiek heteroseksualai, tiek ir homoseksualai.
Siekdamos sekso įvairovės, svingo norinčios poros buriasi į svingerių klubus.
Fouga Zéphyr

Projekto ištakos

Prancūzijos laivyno aviacija savo treniruotėms panoro reaktyvinio treniruočių lėktuvo, galinčio kilti nuo lėktuvnešio. Pradžioje buvo bandyta tiesiog patobulinti oro pajėgų naudojamus Magister lėktuvus. Visgi vėliau teko pasitelkti lėktuvų gamintoją Fauga. Po 1956 m. atliktų bandymų kompanija perprojektavo lėktuvą.
Naujasis modelis gavo uodegos kablį, leidžiantį pagauti stabdymo trosą lėktuvnešio denyje. Buvo sustiprintas fiuzeliažas, nosyje buvo įtaisytas žibintas. Kabinoje nebuvo įrengtos katapultos, tačiau lyginant su pirmtaku buvo perprojektuotas kabinos gaubtas.

Operacijų istorija

Iki 1962 m. „Zefyrai“ bazavosi Cares (Marokas) bei Lartigue (Alžyras) bazėse. Vėliau visi buvo perkelti į Prancūziją, Bretanės departamente Lorjano mieste esančią bazę. Nuo 1973 m. juos naudojo tik 59 eskadrilė.
Čiukotkos herbas

Čiukotkos herbas - oficialus Čiukotkos autonominės apygardos simbolis, patvirtintas 2000 m. lapkričio 27 d.

Herbo aprašas

Herbo skydas prancūziškas/rusiškas, laukas violetinis. Skydo viduje apvalus vidinis skydas su bordiūru, sudarytu iš baltų spindulių (išorinis kontūras smulkiai dantytas), vidinio skydo laukas žydras. Jame - stovintis baltasis lokys. Lokys užklotas ant auksinio simbolinio Čiukotkos teritorijos žemėlapio su koordinačių tinkleliu, kuriame raudona aštuonkampė žvaigždė žymi Čiukotkos sostinės Anadyrio vietą. Žydrame lauke virš žemėlapio, bet po lokiu eina plonas raudonas apskritimas.
Lietuvos alpinizmo asociacija

Istorija

Organizuoto alpinizmo Lietuvoje pradininkai – Gediminas Akstinas, Vytautas Vosylius ir Feliksas Mieliauskas. Jų iniciatyva įkurtos alpinizmo sekcijos Kaune (1956 m.) ir Vilniuje (1957 m.). 1957 m. spalio 27 d. Kaune įkurta pirmoji Lietuvos alpinistų organizacija – Respublikinė alpinizmo sekcija (prezidiumo pirmininkas G. Akstinas).
1959 m. įsteigtas Panevėžio alpinistų klubas. 1959 m. įkurta Lietuvos alpinizmo federacija (1991 m. priimta į Tarptautinę alpinizmo sąjungą, UIAA), 1996 m. - Lietuvos alpinizmo asociacija, perėmusi visas federacijos funkcijas.
Rengiami čempionatai: Lietuvos - laipiojimo uolomis (1958-1989 m.), alpinizmo (nuo 1961 m.), Baltijos šalių (iki 1990 m. - Pabaltijo) - laipiojimo uolomis (1958-1985 m.), alpinizmo (nuo 1959 m.).
1961 m. įkurta Žalgirio, 1967 m. - Nemuno sporto draugijų alpinistų sekcijos. Prie Lietuvos alpinizmo plėtotės daug prisidėjo Kauno (įkurtas 1979 m.) ir Vilniaus (įkurtas 1980 m.) alpinistų klubai.
Kamendulas (ežeras)

Legenda

Ežero pavadinimas galėjo kilti nuo čia kadaise keliavusio kamendulų vienuolio, kurį užpuolė plėšikai ir jis stebuklingai išsigelbėjo. Išsigelbėjęs jis ilgai čia gyveno ir kai mirė, šalia ežero pradėjo vaidentis baltai apsirengusi vienuolio šmėkla.
Skandalas (1976 filmas)

Turinys

1940-ieji metai, Prancūzija karo pradžioje. Nedidelio provincijos miestelio vaistinės šeimininkė Elena, pati to nenorėdama, tampa savo samdomo darbuotojo Armando, kuris stengiasi išvengti šaukimo į kariuomenę, meiluže. Ignoruojama vyro, profesoriaus Henrio, pamažu ji tampa priklausoma nuo Armando, kuris ima tuo begėdiškai naudotis, versdamas moterį peržengti savo moralinius principus, o šią į priekį veda baimė, kad judviejų paslaptis gali iškilti į viešumą ir suteršti gerą vardą. Galiausiai Armandas nusprendžia iškeisti Eleną į jos paauglę dukterį Žiustiną ir sugeba priversti, kad motina pati atvestų šią į jo namus...

Apdovanojimai

Italijos nacionalinis kino žurnalistų sindikatas – geriausios aktorės nominacija (L. Gastoni)
SAVY

SAVY – virtuali paskolų platforma, įkurta Didžiojoje Britanijoje esančios bendrovės „New Chartered Limited“. Lietuvoje „Savy“ platformą administruoja UAB „Bendras finansavimas“.

Veiklos principas

SAVY veikia pagal peer-to-peer (liet. žmogus žmogui) skolinimo internetu modelį, kitaip dar vadinamu jungtiniu finansavimu. Interneto vartotojai skolina savo pinigus kitiems vartotojams, kaip tarpininką pasitelkdami technologinę platformą. Pastaroji suveda skolintojus ir besiskolinančius, įvertina besiskolinačiojo riziką, automatizuoja teisines sutarties procedūras. Paskolos suteikimo atveju, tiek investuotojų, tiek ir besiskolinančiųjų finansinės transakcijos atliekamos per „Paysera” (UAB „EVP International“) platformą.

Rizika

Nors „Savy” ir vykdo rizikos vertinimą – kiekvienas paskolą norintis gauti vartotojas yra patikrinamas pagal Lietuvos Banko patvirtintus atsakingo skolinimo nuostatus  – tačiau visą riziką teisiškai prisiima pats investuotojas. Paskolų sąraše nurodomas paskolą norintis gauti gavėjas bei jo banko išrašų, kredito istorijų, pajamų patikrinimo statusas. Pagal tai nustatomas paskolos gavėjo reitingas CreditInfo, indikuojamas raidėmis nuo A (aukšto patikimumas) iki E (įsipareigojimo nevykdymas). Taip pat nurodomas ir pajamų reitingas.
Investuotojai turi galimybę patys pasirinkti, į kokio rizikingumo paskolą norėtų investuoti.

Teisinis reguliavimas

Jungtinis finansavimas Lietuvoje teisiškai yra reglamentuotas.
Kesonas

Kesonas (pranc.k. caisson – dėžė) – uždara metalinė arba gelžbetoninė skritulio, stačiakampio ar kvadrato formos dėžė be dugno, skirta darbams po vandeniu arba vandeningame grunte.
Kesonas daromas tokio dydžio, koks turi būti pamatas. Kesono kameroje iškasama žemė transportuojama į viršų, o pats kesonas, kaip ir kasant šulinius, grimzta gilyn. Iš vandeningo grunto ar upės vanduo nepetenka į kamerą, nes kai kesonas būna žemiau upės vandens lygio ar žemiau gruntinio vandens lygio, į ją kompresoriais pumpuojamas oras, kur ir suslegiamas. Jis išspaudžia iš sandarios kameros vandenį.
Dar Aristotelio laikais graikai apvožtas statines panaudodavo kempėms nuo jūros dugno rinkti. Apvožta statinė su apkrova ir prie sienučių pritvirtintais suoleliais, ant kurių sėdėjo žmonės, buvo nuleidžiama į jūros dugną. Ją nuleidžiant į vandenį, oras statinėje susispausdavo, todėl, jai atsirėmus į dugną, apatinėje statinės dalyje vandens susirinkdavo visai nedaug. Kuo giliau statinę nardindavo, tuo daugiau vandens rinkdavosi jos apatinėje dalyje, tuo didesnis buvo suspausto oro slėgis. Žmogus, esantis panardintoje statinėje, tam tikrą laiką galėdavo kvėpuoti suspaustu oru ir rinkti nuo dugno kempes.
Pirmasis suspaustu oru pašalinti iš anglies šachtų vandenį sugalvojo prancūzų inžinierius Trižė (Triger), 1841 m. Luaros upės slėnyje, per vandeningą gruntą kasant 20 m gylio šachtą. Jos sienelės buvo padarytos iš ketaus, o viduje įrengta pereinamoji kamera (šliuzas). Kamera turėjo angas viršuje (lubose) ir apačioje (grindyse), kurios buvo hermetiškai uždaromos. Vienu vamzdžiu į šachtą pumpavo orą, o kitu, panaudodami siurblį, išpumpuodavo plūstantį į jį vandenį. Tai leido šachtose palaikyti mažesnį slėgį. Darbininkai anglis kirto ir krovė į kibirus ar dėžes ir suktuvu kėlė jas į viršų.
Darbas kesone, kai jame didelis oro slėgis, yra sunkus ir pavojingas. Bet tuo metu apie būtiną dekompresiją ir kitus dalykus buvo žinoma nedaug, todėl pasitaikydavo sunkių ligų ir net mirčių.
Panaudodamas Trižė idėją, pirmasis tiltų atramas pradėjo statyti taip pat prancūzas – inžinierius Sezanė (Cezanne). 1859 m. jis ėmėsi statyti geležinkelio tiltą per Nemuną Kaune. 1859–1861 m. Sezanė įrengtos šio geležinkelio tilto atramos tebetarnauja ir šiandien.
Studio 7

Studio 7 (Studio seven) - nepriklausoma regioninė lietuviška radijo stotis, orentuota į 18-35 metų amžiaus miesto gyventojus. Stoties įrengimo vieta - Kaunas. Radijo stoties Studio 7 vardas žinomas nuo 2007 metų sausio 1 dienos. Transliuojama 99,2 FM bangomis ir internetu.

Radijo stoties formatas

Studio 7 - pramoginė/muzikinė radijo stotis. Eteryje išskirtinai elektroninė šokių muzika. Propoguojami muzikiniai stiliai: house, electro, trance, techno, breakbeat, drum and bass

Siekiant įvairumo eteryje retransliuojamos užsienio prodiuserių kuriamos radijo laidos, taip pat ruošiamos ir transliuojamos informacinės ir muzikinės lietuvių autorinės laidos telpančios į elektroninės muzikos rėmus.
Grand Prix

Autosportas

Automobilių sporto istorijoje pirmosios Grand Prix lenktynės buvo surengtos 1901 m. Tai buvo pirmas atvejis, kai lenktynės buvo pavadintos Grand Prix pavadinimu.
Drestas II

Biografija

Pagal „Piktų kroniką“, Drestas II valdė VI amžiuje trisdešimt metų tarp Nechtono I ir Galano. Jis turėjo epitetą Gurthinmoch, kurio tiksli reikšmė nežinoma, bet pirmoji žodžio dalis gali būti susijusi su valų kalbos žodžiu gwrdd, kas išvertus reiškia „didysis“.
Bachanovo riedulių draustinis

Gamta

Draustinyje saugomi unikalūs rieduliai ir ledynų traukimosi suformuotas kraštovaizdis. Šiame draustinyje yra apie 10000 riedulių, nuo 0,5 m iki 8 m skersmens. Rieduliai daugiausia išsidėstę keturiose vietovėse: upės vagoje, šalia upės esančiame slėnyje, 10 m aukštyje Juodosios Ančios upės šlaituose ir 25 m aukštyje virš upės zandriniame paviršiuje. Šių riedulių sudėtį daugiausia sudaro granitas, granitogneisas, sienitas, gneisas, smiltainis, klintis, bazaltas, riolitas, paleobazaltas ir porfyritas. Rieduliai susidarė rinoje traukiantis ledynmečiui. Manoma, kad šiuos riedulius ledynas atnešė iš Skandinavijos, tirpstant ir traukiantis ledynams. Ant riedulių auga įvairios kerpės ir samanūnai, taip pat yra retesnių tik kalnuose augančių augalų. Šiuo metu draustinio teritorijos naudojamos kaip ganyklos.
FK Haniska

Istorija

Klubo ištakos siekia 1991 m.
FC Roskilde

Istorija

Klubas įkurtas 2004 m., kai susijungė trys klubai (Roskilde Boldklub 1906, Svogerslev Boldklub ir Himmelev-Veddelev Boldklub).
2017/2018 m. klubas žaidė Pirmame divizione.
Antanas Oskierka

Biografija

Mykolo Oskierkos ir Konstancijos Jalenskos sūnus, Samuelio Oskierkos anūkas.
Mozyriaus taurininkas nuo 1697 metų, maršalka nuo 1713 m., seniūnas 1722–1724 m., Lietuvos didysis raštininkas 1724–1726, Naugarduko kaštelionas nuo 1726; pasiuntinys į 1712, 1717, 1720, 1733 metų seimus, Lietuvos tribunolo deputatas 1709–10.
Jis buvo Radvilų rėmėjas.

Šeima

Vedė Aną Grabovską, po to Sofiją Kalendą, turėjo sūnus: Gervacijų Liudviką, Rafalį Aloizą, Mykolą Steponą, Kazimierą Motiejų, Martyną Teodorą ir Boguslavą Leopoldą.
Zacharijas Blotnas (vyresnysis)

Biografija

Tėvas Mikalojus Blotnas, sūnus Zacharijas Blotnas (jaunesnysis). Mokėsi Pilupėnuose, 1573–1576 m. studijavo Karaliaučiaus universitete, nuo 1576 m. Tilžės lietuvių parapijos kunigas ir vokiečių diakonas. Buvo komisijų narys Jono Bretkūno „Postilės“ rankraščiui parengti ir Biblijos vertimui koreguoti. 1600 m. Simono Vaišnoro išverstai Adomo Pranciškiečio (lot. Adamus Francisci) knygai „Žemčiūgai teologiškai“ parašė pratarmę lietuvių kalba „Skaitytojop“, reikšdamas viltį, kad „mūsų lietuviškasis liežuvis lig kitais liežuviais šlovnu stosisi“. Joje yra lietuvių literatūros kritikos užuomazgų, raginama tobulinti lietuvių rašomąją kalbą.
Talinas (Armėnija)

Istorija

Talinas yra vienas iš seniausių gyvenamųjų vietovių regione. Vietovėje rasti radiniai datuojami 2 tūkstantmečio prieš mūsų erą. Talinas minėtas graikų geografo Ptolemėjaus, kaip Talina.
Robert Wadlow

Robertas Peršingas Vodlou (1918 m. vasario 22 d. – 1940 m. liepos 15 d.) yra aukščiausias žmogus medicinos istorijoje. Jis išaugo iki 274 cm ūgio ir svėrė 222,26 kilogramus. Toks jo ūgis buvo prieš mirštant, kai jam buvo tik 22 metai. Net prieš mirtį nebuvo jokių ženklų, kad vaikino augimas sustotų.
Robertas Wadlow gimė Altone, Ilinojaus valstijoje 1918 metų vasario 22 dieną. Gimęs jis svėrė vos 3,8 kg. Vėliau berniukas išsiskyrė dėl savo spartaus augimo, nors kiti vaikai šeimoje vystėsi normaliu greičiu. Jau būnant 13 metų Roberto ūgis siekė net 224 cm.
18 metų Robertas buvo 254 cm ūgio ir svėrė net 177 kg. Jam teko nešioti 37 amer. dydžio (49 cm) batus, kurie tuo metu kainavo net 100 dolerių.
Būdamas dvidešimties metų jis pasirašė sutartį, pagal kurią gaudavo nemokamus batus už dalyvavimą įvairiose reklamose. Jis kartu su savo tėvu keliavo po visą JAV ir nuolat sulaukdavo didžiulio susidomėjimo. 1936 metais jis ėmė studijuoti teisę.
1937 metais jis viršijo visus ankstesnius rekordus. Vaikščiojimui Robertas turėjo nešioti specialius įtvarus pėdose.
1940 metų liepos 4 dieną jis susirgo. Dėl sukaulėjusių įtvarų išplito infekcija. Jis buvo nuolat prižiūrimas, gydytojai atliko kraujo perpylimą, tačiau Roberto sveikata blogėjo. 1940 metų liepos 15 d. jis mirė.
Trasa Le Mans Bugatti

Istorija

Trasa yra dalis žymiosios trasos Le Mans (vyksta 24 valandų lenktynės).

Adresas

Automobile Club de l'Quest

Circuit Bugatti

F-72040 Le Mans Cedex

France
Lopaičiai

Istorija

Kaimas rašytiniuose šaltiniuose minimas nuo 1638 m.
Fulbiai

Pavadinimai

Fulbiai yra tauta, turinti bene daugiausia įvardinimų. Jie save vadina fulbe (vienaskaita pullo), tačiau dažnai vartojami ir iš kitų tautų perimti jų pavadinimai. Hausai juos vadina Fulani (fulaniai), mandingai – Fulah, volofai – Pël (Peulh, Peul). Jų kalba vadinama fulfulde arba pulaar.

Istorija

Fulbiai yra giminingi kitoms Atlanto grupės tautoms, tokioms, kaip volofai. Taigi, jie yra kilę iš dab. Senegalo teritorijos, tačiau nuo XVI a. paplito į rytus milžiškuose plotuose – visame Sahelio regione, besidriekiančiame iki pat Etiopijos. Būdami klajokliai gyvulių augintojai, jie varėsi gyvulius ir apgyvendindavo retai gyvenamas Sahelio stepes. Arklys jiems padėjo įveikti milžiniškus atstumus.
Nuo XVIII a. fulbių tarpe pradėjo sklisti džihado idėjos, kurių ideologinis tikslas būdavo sukurti Alacho valstybę žemėje, kur būtų paisoma visų islamo normų. Tai paskatino užkariavimus ir didžiulės fulbių imperijos sukūrimą. Svarbiausia jų valstybė buvo Sokoto kalifatas, sukurtas Usman dan Fodio.
Užkariavimų metu fulbiai įsitvirtino daugelio Sahelio valstybių valdžioje, pradėdami savo dinastijas, tačiau neretai perimdavo aukštesnę vietos kultūrą.

Kultūra ir religija

Didelė dalis senosios fulbių kultūros buvo sunaikinta radikaliojo islamo. Tačiau visuomenėje yra išlikusi senoji fulbių etika, žinoma kaip pulaaku.
Fulbiai išlaikė turtingą folklorą ir muzikinę tradiciją.
Ernest Labrousse

Ernestas Labriusas (pranc. Ernest Labrousse; 1895 m. kovo 16 d. – 1988 m. birželio 16 d.) – prancūzų istorikas, socialinės ir ekonominės istorijos specialistas. Nors jis priskiriamas antrajai Analų mokyklos kartai, tačiau labai stiprią įtaką jam darė ir marksistinė istorijos mokykla.
Getingenas

Istorija

Gyvenvietė minima 953 m. kaip Gutingi, 1211 m. gavo miesto teises, XIV a. buvo svarbus Hanzos lygos miestas. 1531 m. priėmė reformaciją, XVI–XVII a. kentėjo nuo religinių karų. Miesto klestėjimas sugrįžo po to, kai 1737 m. Jurgis II čia įkūrė universitetą, kuris tapo vienu žymiausių Europoje. 1837 m. jo prestižui pakenkė 7 profesorių pašalinimas iš universiteto. XIX a. pabaigoje matematikos ir fizikos fakultetai vėl ėmė sugrąžinti stiprios aukštosios mokyklos prestižą.
II pasaulinio karo metu miestas beveik nenukentėjo.
Cheryl Fernandez-Versini

Biografija

Cheryl Tweedy šgarsėjo kaip merginų grupės Girls Aloud narė. Ištekėjusi už Anglijos rinktinės futbolininko Ashley Cole ir pradėjusi teisėjauti britų X-Factor TV talentų šou tapo viena labiausiai aptariamų įžymybių Anglijos spaudoje.
Solo muzikinę karjerą Cheryl Cole pradėjo 2009 m. albumu „3 Words“. Ir albumas, ir singlas iš jo „Fight For This Love“ pasiekė JK topų pirmąsias vietas. 2010 m. albumas „Messy Little Raindrops“ ir daina „Promise This“ pasirodė ne mažiau komerciškai sėkmingi − abu atitinkamai užėmė pirmąsias vietas JK topuose. 2012 m. albumas „A Million Lights“ pasiekė JK topų antrą vietą, singlas „Call My Name“ − pirmąją.
2010 m. Cheryl išsiskyrė su Ashley Cole ir 2014 m. ištekėjo už prancūzo Jean-Bernard Fernandez-Versini, skyryboms su kuriuo padavė pareiškimą 2016 m. pradžioje.
Nuo 2016 metų pradžios bendrauja su "One Direction" grupės nariu Liam Payne. 2017 metų pradžioje po ilgų spėlionių oficialiai patvirtinta, kad atlikėjai laukiasi pirmagimio.